Mjehurići

**Članak**

**Galerija**

**Scenarij**

**"Mjehurići"** je epizoda prve sezone animirane serije "Spužva Bob Skockani". U ovoj epizodi, Spužva Bob otvara štand za puhanje mjehurića.

## Likovi

* Spužva Bob Skockani
* Školjka
* Kalamarko Kraković
* Patrik Zvijezda

## Radnja

Jednog lijepog dana, Spužva Bob izlazi pred kuću i otvara štand za puhanje mjehurića. Pokušava to raditi sa što manje buke jer zna da buka smeta Kalamarku. Kalamarko, međutim, ne vjeruje da će Spužvi Bobu posao cvjetati jer naplaćuje 25 lipa za puhanje mjehurića. Međutim, uskoro se pred štandom pojavljuje Patrik koji bi rado puhao mjehuriće. Kako nema novca, upita Spužvu Boba za 25 lipa kojih mu, odmah nakon što ih dobije, vraća.

Patrik dobiva štapić za puhanje, ali puhanje mjehurića mu ne ide što Spužvi Bobu daje ideju za novi poslovni poduhvat. Postavlja znak na kojemu piše da poduke koštaju 25 lipa. Odmah upita Patrika bi li htio poduku na što on rado pristaje, no kako i dalje nema novca, ponovno posuđuje od Spužve Boba. Spužva Bob mu zatim daje dugu lekciju o najboljoj tehnici puhanja mjehurića te zadivi Patrika puhanjem mjehurića različitih veličina i oblika. Najdojmljiviji mjehurić, onaj u obliku slona, slučajno odleti u Kalamarkovu kuću i tamo prsne što naljuti Kalamarka. Ljutiti susjed tada izlazi iz kuće i kori Spužvu Boba i Patrika za svu buku koju oni rade. Oni su uvjereni da stvaraju umjetnost, no Kalamarko im ne vjeruje. Čak i nakon što je vidio Spužva Bobovu tehniku, Kalamarko je uvjeren da je puhanje mjehurića najjadnija stvar koju je čuo. Ovo rastužuje Spužvu Boba i Patrika koji se sjetno odgegaju do ananasa.

Nakon što je vidio da su otišli, Kalamarko se odlučuje okušati u puhanju mjehurića, no ubrzo je prekinut Spužva Bobovim zahtjevom 25 lipa. Spužva Bob napominje da se nudi i poduka za početnike, a Kalamarko je uvjeren da je puhanje mjehurića najlakša stvar na svijetu. Tada plati Spužvi Bobu i pokuša napuhati nekoliko mjehurića, no bezuspješno. Siguran je kako on to može pa nastavlja plaćati i puhati. Spužva Bob i Patrik podsjećaju ga na tehniku, no on je tvrdoglav i nastavlja po svome, ali nikako ne uspijeva. Na kraju ipak prihvaća tehniku te tako uspije napuhati najveći mjehurić ikad viđen. Ponosan je na sebe, no uvjeren da nije riječ u tehnici već u njegovim genima.

Kalamarko se vraća kući i veselo svira svoj klarinet, a Spužva Bob i Patrik ga za to vrijeme slave i hvale. Ubrzo, mjehurić koji je Kalamarko napuhao dolazi i upija njegovu kuću, noseći je u zrak. Spužva Bob i Patrik ga pokušavaju upozoriti, no već je prekasno - kuća je previsoko. Mjehurić tada puca, a Spužva Bob i Patrik brzo se vraćaju svojim kućama. Kalamarkova kuća na kraju polagano padne natrag na svoje uobičajeno mjesto.

## Zanimljivosti

### Činjenice

* Mjehurić u obliku broda zvuči isto kao Spužva Bobova budilica.
* Ova epizoda ili neki njezini dijelovi prikazivani su u različitim engleskim reklamama, videoigrama i filmovima.

### Kulturne poveznice

* Spužva Bobova tehnika puhanja mjehurića sadrži poveznice na Rocky Horror Picture Show.
* Pjesma koju Kalamarko svira na kraju epizode je *Mara ima malo janje*.

### Greške

* Kad Kalamarko kori Spužvu Boba zbog buke, njegovi prozori nemaju stakla.
* Pri otvorenju Patrikove stijene, Spužva Bobovom ananasu nedostaju vrata.
* Kad Spužva Bob ponavlja tehniku puhanja Kalamarku, triput okreće glavu ulijevo umjesto udesno.
	+ U istoj sceni, nakon što Spužva Bob kaže "Ne zaboravi, vidi tehniku!", nakratko se pojavljuje prozirna fotografija ruke koja drži klapu.
* Spužva Bob skuplja lipe u ovoj epizodi, no njihova se količina često mijenja.

*Za uređivanje galerije, kliknite ovdje.*

Mjehurići/Galerija

*Za uređivanje scenarija, kliknite ovdje.*

Mjehurići/Scenarij